RILin tietoisku: Asuinkiinteistön kyberturvallisuus
2020-12-02 06:00 - 07:00 UTC | Etäyhteyden avulla järjestettävä tilaisuus
Tervetuloa mukaan seuraamaan keskiviikkona 2.12.2020 klo 8.00–9.00 järjestettävää RILin tietoiskua, jossa käsitellään aihetta asuinkiinteistön kyberturvallisuus.
Digitalisaation vuoksi asuinkiinteistön kybertoimintaympäristöön voi kohdistua kyberhäiriöitä ja -uhkia niin sisältäpäin kuin ulkoakin, aivan kuten kävi Vastaamon tietomurron yhteydessä.
RIL on julkaisemassa ensi vuonna kyberturvallisuusohjetta, jonka tavoitteena on auttaa lukijaa synnyttämään itselleen kyvykkyyttä hahmottaa laajasti kyberympäristö ja resilienssiä toimia osana asuinrakennuksen kybertoimintaympäristöä. Sen lisäksi, että ohje avaa silmät mahdollisuuksille, auttaa ohje tiedostamaan uhkia, tunnistamaan häiriöitä ja varautumaan niihin.
Ohje vastaa muun muassa kysymyksiin

Mitä kyberturvallisuus on asuinkiinteistön kybertoimintaympäristössä ja miten turvallisuusuhkiin varaudutaan?
Miten asuinkiinteistön kyberturvallisuusstrategia kehitetään?
Miten ja missä korjaustoiminnan prosessivaiheessa asuinkiinteistön kyberturvallisuus suunnitellaan?
Miten käytetään, ylläpidetään ja päivitetään asuinkiinteistön kybertoimintaympäristöä?

Tietoiskun esiintyjänä toimii tulevan julkaisun päätoimittaja, tekniikan tohtori Eino Rantala.
Tietoisku järjestetään etänä, eli pääset osallistumaan tilaisuuteen helposti oman koti- tai työtietokoneesi välityksellä. Ilmoittautumisen jälkeen saat sähköpostiisi Microsoft Teams -kokouslinkin, jonka kautta pääset seuraamaan esitystä.
